section_heading: Simptomi i klinički znaci
paragraph_text: Preponska kila pojavljuje se kao ispupčenje ili kvrga u preponi obično ispod ingvinalnog ligamenta čija se veličina mijenja ovisno o položaju pacijenta. Ako pacijent leži na leđima kila može biti nezamjetljiva. Stoga se pacijent uvijek pregleda u stojećem položaju. U određenom broju slučajeva kada je kilni prsten uzak kila se teško ili nikako ne može potpuno reponirati (vratiti sadržaj u trbuh). Sadržaj kilne vreće može biti tanko ili debelo crijevo, trbušna maramica ili čak i crvuljak (Appendix vermiformis). Ako se sadržaj ne može reponirati a time je ugrožena opskrba krvlju ukliještenih crijeva može doći do gangrene crijeva. Može doći i do zastoja rada crijeva zbog vanjske pritiskanja kilnog prstena i pojave ileusa (zapetljaj crijeva). Ovo je češći slučaj nego kod preponske kile. Bol je čest simptom iako nije naglašen osim kada dođe do ukliještenja. Ovo je indikacija za hitnu operaciju koja nosi veći operativni rizik od elektivne operacije (planirana operacija s pripremom bolesnika)